stanford-oval/wikipedia huggingface dataset:
Danny Biega

| Danny Biega |
| --- | --- |

Henkilötiedot
Syntynyt: 29. syyskuuta 1991 (ikä 33) Montreal, Quebec, Kanada
Kansalaisuus:   Kanada
Jääkiekkoilija
Pelipaikka:  puolustaja
Maila:  oikea
Pituus:  185 cm
Paino:  95 kg
Seura
Seura:  Carolina Hurricanes   Charlotte Checkers
Sarja:  NHL   AHL
Pelaajaura
Pääsarjaura:  2013–
NHL-varaus:  67. varaus, 2010 Carolina Hurricanes
Danny Biega (s. 29. syyskuuta 1991) on kanadalainen jääkiekkoilija, joka pelaa Carolina Hurricanesin organisaatiossa. Hän on Carolinan kolmannen kierroksen varaus vuodelta 2010.
Käännös suomeksi
Danny Boffin

| Henkilötiedot |
| --- | --- | --- |
Syntymäaika: 10. heinäkuuta 1965 (ikä 59)
Syntymäpaikka:  Sint-Truiden, Belgia
Pelipaikka: vasen laitalinkki
Seurat
| Vuodet | Seura | O (M) |
| 1987–1991 1991–1997 1997–2001 2001–2004 2004 | Liège Anderlecht Metz Sint-Truiden Standard Liège | 128 (8) 187 (30) 109 (14) 101 (24) 4 (0) |
Maajoukkue
| 1989–2002 | Belgia | 53 (1) |
 Seurajoukkueuran tilastot kattavat vain kansalliset sarjat.
Danny Boffin (s. 10. heinäkuuta 1965 Sint-Truiden, Belgia) on entinen belgialainen jalkapalloilija, joka oli pelipaikaltaan vasen laitalinkki. Hän edusti urallaan RFC de Liègeä, Anderlechtia, Metziä, Sint-Truidenia ja Standard Liègeä.
Belgian maajoukkuetta Boffin edusti 53 kertaa ja teki yhden maalin. Hän edusti maataan kolmissa arvokisoissa, vuosien 1994, 1998 ja 2002 MM-kilpailuissa.
Christian Fittipaldi

| Christian Fittipaldi |
| --- | --- |

Henkilötiedot
Syntynyt: 18. tammikuuta 1971 (ikä 53) São Paulo, Brasilia
Kansalaisuus:   Brasilia
Formula 1 -ura
Aktiivivuodet:  1992 - 1994
Talli(t):  Minardi, Footwork
Kilpailuja:  43 (40 starttia)
Maailman­mestaruuksia:  0
Voittoja:  0
Palkintosijoja:  0
Paalupaikkoja:  0
Nopeimpia kierroksia:  0
MM-pisteitä:  12
Ensimmäinen kilpailu:  Etelä-Afrikan Grand Prix 1992
Viimeinen kilpailu:  Australian Grand Prix 1994
Aiheesta muualla
www.fittipaldionline.com
Christian Fittipaldi (s. 18. tammikuuta 1971 São Paulo, Brasilia) on brasilialainen entinen kilpa-autoilija, joka osallistui kausilla 1992 - 1994 Formula 1 -sarjaan. Hän on entisen F1-kuljettajan ja -tallin omistajan Wilson Fittipaldin poika, ja kaksinkertaisen F1-mestarin Emerson Fittipaldin veljenpoika. Hän osallistui Formuloissa yhteensä 43 Grand Prix -kilpailuun (karsiutui kolmesta), ja keräsi yhteensä 12 MM-pistettä. Fittipaldi oli kolmasti neljäs. Fittipaldi hylättiin Kanadan GP:ssä 1994. Aika-ajoissa Fittipaldi oli parhaimmillaan kuudes Monacon GP:ssä 1994. F1:n lisäksi hän on kilpaillut Champ Car- ja NASCAR-sarjoissa sekä urheiluautoissa. Urheiluautojen kilpailuissa Fittipaldi on muiden muassa voittanut kuuluisan Daytonan 24 tunnin kilpailun kolmasti vuosina 2004, 2014 ja 2018.
Champ Car -sarjassa Fittipaldi pärjäsi hyvin ja hän kuului sarjan kärkinimiin. Ensimmäisenä kautenaan hän ajoi Walker Racingin Reynard-Ford Cosworthilla. Vuodesta 1996 lähtien Fittipaldi ajoi Newman/Haas Racing -tallin autoa. Newman/Haasilla Fittipaldin tallikaverina oli useimpina vuosina Michael Andretti.
Formula 1 -tulokset

| Vuosi | Talli | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1992 | Minardi | RSA Kesk. | MEX Kesk. | BRA Kesk. | ESP 11 | SMR Kesk. | MON 8 | CAN 13 | FRA DNQ | GBR Louk. | GER Louk. | HUN Louk. | BEL DNQ | ITA DNQ | POR 12 | JPN 6 | AUS 9 | 1 | 17. |
| 1993 | Minardi | RSA 4 | BRA Kesk. | EUR 7 | SMR Kesk. | ESP 8 | MON 5 | CAN 9 | FRA 8 | GBR 12 | GER 11 | HUN Kesk. | BEL Kesk. | ITA 8 | POR 9 | JPN   | AUS   | 5 | 13. |
| 1994 | Footwork | BRA Kesk. | PAC 4 | SMR 13 | MON Kesk. | ESP Kesk. | CAN DSQ | FRA 8 | GBR 9 | GER 4 | HUN 14 | BEL Kesk. | ITA Kesk. | POR 8 | EUR 17 | JPN 8 | AUS 8 | 6 | 15. |
Charlton Heston

| Charlton Heston |
| --- | --- |
 Charlton Heston vuonna 1963
Henkilötiedot
Syntynyt: 4. lokakuuta 1923 Evanston, Illinois
Kuollut: 5. huhtikuuta 2008 (84 vuotta) Beverly Hills, Kalifornia
Näyttelijä
Aktiivisena:  1941–2003
Merkittävät roolit:  Mooses (Kymmenen käskyä), Judah Ben-Hur (Ben-Hur) ja Taylor (Apinoiden planeetta)
Palkinnot
 Parhaan miespääosan Oscar-palkinto elokuvasta Ben-Hur vuonna 1959 
Aiheesta muualla
IMDb 
Elonet
Charlton Heston (alk. John Charles Carter; 4. lokakuuta 1923 – 5. huhtikuuta 2008) oli yhdysvaltalainen Oscar-palkittu elokuvanäyttelijä. Hänet tunnettiin sankarirooleista ja poliittisesta toiminnasta 1950- ja 1960-luvuilla, jolloin hän muun muassa vastusti rotuerottelua ja Vietnamin sotaa. Poliittisen kantansa muututtua myöhemmin konservatiivisemmaksi Heston toimi Yhdysvaltain perustuslaillista aseenkanto-oikeutta puolustavan National Rifle Associationin puheenjohtajana vuosina 1998–2003.
Hänen kuuluisimpia elokuviaan olivat Kymmenen käskyä (1956), jossa hän näytteli Moosesta, Pahan kosketus (1958), Suuri maa (1958), Ben-Hur (1959) – 11 Oscarin elokuva, josta Heston sai parhaan miespääosan Oscarin, El Cid – kuninkaan soturi (1961), Mies Nasaretista (1965), jossa hän näytteli Johannes Kastajaa sekä Apinoiden planeetta (1968). Myöhemmällä urallaan hän siirtyi televisioon näytellen muun muassa vuosina 1985–1987 Dynastian sisarsarjassa Colbyt.
Henkilöhistoria > Varhaiset vuodet

Heston syntyi Evanstonissa, Illinois'ssa. Hänen vanhempansa Russell ja Lilla Charles Carter erosivat pojan ollessa kymmenvuotias. Pian hänen äitinsä meni uusiin naimisiin Chester Hestonin kanssa ja perhe muutti Chicagoon.
Heston osallistui koulun teatteriohjelmaan, jossa hän ansioitui saaden stipendin Northwestern Universityyn. Vuonna 1944 Heston liittyi Yhdysvaltain maavoimien ilmavoimiin kahdeksi vuodeksi. Palvelusaikana hän avioitui Lydia Marie Clarken kanssa. Avioparille syntyi poika, Fraser Clarke Heston, sekä he adoptoivat tyttären, Holly Ann Hestonin.
Vuonna 1948 perhe muutti New Yorkiin, jossa Heston sai avustavan roolin Broadwaylla William Shakespearen näytelmässä Antonius ja Kleopatra. Lisäksi hän esitti monia rooleja televisiokanava CBS:llä 1950-luvulla.
Henkilöhistoria > Näyttelijän ura

Vuonna 1950 Heston sai ensimmäisen roolin elokuvassa Suurkaupungin pimennoissa. Hänen varsinainen läpimurtonsa tapahtui vuonna 1952 sirkuksen johtajan roolissa elokuvassa Suuri maailmansirkus. Vuonna 1956 hän esitti Moosesta elokuvassa Kymmenen käskyä.
Heston näytteli monissa historiallisissa eepoksissa kuten Ben-Hur, El Cid – kuninkaan soturi, 55 päivää Pekingissä, Tuska ja hurmio ja Khartoum. Hän sai parhaasta miespääosasta Oscar-palkinnon elokuvassa Ben-Hur vuonna 1959.
Vuodesta 1968 vuoteen 1975 Heston näytteli science fiction -elokuvissa kuten Apinoiden planeetta (1968), Maailma vuonna 2022 (1971), Viimeinen mies (1973) ja Maanjäristys (1974). Vuonna 2001 Heston teki sivuroolin vanhana, kuolevana simpanssina Apinoiden planeetan uudessa versiossa.
Henkilöhistoria > Poliittinen toiminta

Heston kampanjoi vuonna 1956 demokraattien presidenttiehdokkaan Adlai Stevensonin puolesta samoin kuin vuonna 1960 John F. Kennedyn valitsemiseksi. Vuonna 1963 Washington, DC:ssä pidetyn kansalaisoikeusmarssin aikana hän oli Martin Luther King, Jr:n seurassa kantaen merkkiä "All Men Are Created Equal" (kaikki ihmiset on luotu tasa-arvoisiksi). Myöhemmissä puheissaan Heston sanoi edistäneensä kansalaisoikeusasiaa "kauan ennen kuin Hollywood huomasi sen muodikkaaksi."
1960-luvulla Heston vastusti sekä Joseph McCarthyn aatteita että rotuerottelua sanoen niiden edistävän maailmanlaajuista kommunismia.
1980-luvulla Heston vaihtoi poliittista kantaansa ryhtyen kannattamaan republikaaneja ja kampanjoi Ronald Reaganin, George H. W. Bushin ja George W. Bushin puolesta. Hän myös puolusti perustuslaillista oikeutta kantaa asetta ja toimi Kansallisen kivääriyhdistyksen puheenjohtajana vuodesta 1998 vuoteen 2003 saakka. Hän luopui tehtävästään sairastuttuaan Alzheimerin tautiin.
Michael Moore haastatteli Charlton Hestonia asekriittiseen dokumenttiinsa Bowling for Columbine. Haastattelu päättyi Hestonin ulosmarssiin.
Aiheesta muualla

Wikimedia Commonsissa on kuvia tai muita tiedostoja aiheesta .
Charlton Heston Internet Movie Databasessa. (englanniksi)
Charlton Heston NNDB:ssä
Charlton Heston Reel Classicsin sivuilla
Charlton Heston American Film Instituten presidenttinä vuonna 1981.
Charles Secrétan

| Charles Secrétan> Henkilötiedot |
| --- | --- |
Syntynyt: 1815
Kuollut: 1895 (79–80 vuotta)
Kansalaisuus:  Sveitsi
Ammatti:  filosofi
Kirjailija
Äidinkieli: ranska
Tuotannon kieli: ranska
Pääteokset:  Philosophie de la liberté
Aiheesta muualla
Löydä lisää kirjailijoitaKirjallisuuden teemasivulta
Charles Secrétan (1815 Lausanne, Sveitsi – 1895 Lausanne, Sveitsi) oli sveitsiläinen filosofinen kirjailija. Hän opiskeli Lausannessa ja kuunteli Münchenissä Schellingin luentoja. Hän vaikutti professorina Lausannessa 1838–1846, Neuchâtelissa 1850–1866, vuodesta 1866 taas Lausannessa. Hän esitti omaperäistä, kristillismielistä filosofista maailmankatsomusta, jossa keskeinen käsite on vapaus, muun muassa teoksissa Philosophie de la liberté (1849), joka on hänen pääteoksensa teosten Principe de la morale (1884), La civilisation et la croyance (1887) ohella. Muita hänen teoksiaan ovat La raison et le christianisme (1863) ja Mon utopie (1892).
Aiheesta muualla

Lisää luettavaa aiheesta Auteur:Charles Secrétan on Wikiaineistossa
Christina Stürmer

| Christina Stürmer |
| --- | --- |
 Christina Stürmer yhtyeensä kanssa vuonna 2009.
Henkilötiedot
Syntynyt: 9. kesäkuuta 1982 (ikä 42)
Muusikko
Laulukielet:  saksa
Aktiivisena:  2003-
Tyylilajit:  Rock, Pop
Levy-yhtiöt:  Polydor Records
Aiheesta muualla
christinaonline.at ja www.christinaonline.at
  [ Muokkaa Wikidatassa ] [ ohje ]  
Christina Stürmer (s. 9. kesäkuuta 1982) on itävaltalainen pop/rock-laulaja. Hänen ensimmäinen kappaleensa ″Ich lebe″ julkaistiin vuonna 2003 ja se menestyi hyvin Itävallassa. Kappaletta seurasivat lukuisat ykköshitit.
Vuonna 2004 kappale ″Vorbei″ sijoittui Saksan top 100 -listalle. Huhtikuussa 2005 julkaistiin uusi versio kappaleesta ″Ich lebe″, joka oli suunnattu Saksan ja Sveitsin markkinoille. Kappale sijoittui korkealle Saksassa, Sveitsissä ja Italiassa tehden Stürmeristä tunnetun saksankielisissä maissa. 2006 oli hänen menestyksekkäin vuotensa.selvennä Stürmerin albumeita on myyty yli 1,5 miljoonaa kappaletta Itävallassa, Saksassa, Sveitsissä ja Italiassa.
Diskografia > Albumit

Freier Fall (2003)
Soll das wirklich alles sein? (2004)
Lebe lauter (2006)
In dieser Stadt (2009)
Ich hör auf mein Herz (2013)
Aiheesta muualla

Wikimedia Commonsissa on kuvia tai muita tiedostoja aiheesta .
Christina Stürmerin kotisivut
Christina Stürmer MySpacessa
Charles Seymour Robinson

Charles Seymour Robinson
Charles Seymour Robinson (31. maaliskuuta 1829 Bennington, Vermont, Yhdysvallat – 1. helmikuuta 1899) oli yhdysvaltalainen presbyterikirkon pastori, joka toimi New Yorkissa ja Pariisissa.
Elämä ja työ

Robison kävi koulua Wiilliams Collegessa sekä Princenton Theological Seminaryssa sekä New Yorkin United Theological Seminaryssä, jossa hän myöhemmin toimi opettajana. Hän suoritti teologian tohtorin tutkinnon Hamilton Collegessa 1867. Hänet vihittiin papiksi 1855 ja hän toimi pastorina New Yorkissa sekä Pariisissa. Palattuaan Amerikkaan 1870 hän jatkoi työtään New Yorkissa kunnes 1887 omistautui kirjallisiin töihin.
Hän toimitti The Christian Weekly -lehteä, kirjoitti lauluja ja julkaisi useita laulukokoelmia vuosien 1862 ja 1892 välillä. Tunnetuinpia hänen lauluistaan on "Savior! I follow on, Guided by Thee", joka ilmestyi kirjassa Songs of the Church 1862. Se on käännetty ruotsiksi 1883 ja ollut suosittu Ruotsissa vapaitten kirkkojen piirissä. Ruotsin kirkon virsikirjassa se on virsi 278, "Käy, Vapahtajani, kasvattamaan". Sen suomennos on Pekka Kivekkään tekemä 1998.
Deadlock

Deadlock voi tarkoittaa seuraavia:
deadlock, lukkiutuminen, tietojenkäsittelyssä tilanne, jossa kaksi prosessia eivät pääse etenemään, koska kumpikin odottaa toistaan
Deadlock, John Åhmanin ja Elias Lehtisen vuonna 2007 valmistunut harrastelijatoimintaelokuva
Deadlock, Jared Cohnin ohjaama yhdysvaltalainen toimintaelokuva vuodelta 2021
Deadlock, Manitoun albumi vuodelta 2006
Deadlock, Adastran albumi vuodelta 2017
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Deadlock”, voi hakea sivunnimihaulla, laajalla sivunnimihaulla tai tekstihaulla.
Deadline

| --- | --- |
:  Määritelmä: aikaraja, määräaika, takaraja 
: Wikipediassa ei tällä hetkellä ole varsinaista artikkelia aiheesta Deadline. Katso deadline Wikisanakirjasta, vapaasta sanakirjasta.  Voit aloittaa aihetta käsittelevän artikkelin Wikipediaan , mutta kirjoita enemmän kuin vain sanakirjamääritelmä.
Conel Hugh O’Donel Alexander

Alexander (1954)
Conel Hugh O'Donel Alexander (19. huhtikuuta 1909 – 15. helmikuuta 1974) oli irlantilaissyntyinen shakinpelaaja, kansainvälinen mestari ja kansainvälinen kirjeshakin mestari. Alexanderia pidettiin Britannian parhaana pelaajana vuodesta 1937 aina 1950-luvulle asti. Hän voitti shakin Britannian mestaruuden vuosina 1938 ja 1956. Alexander pelasi Britannian joukkueessa shakkiolympialaisissa kuudesti vuosina 1933–1958. Hän työskenteli myös ulkoasiainministeriössä, eikä voinut siten pelata neuvostomaissa. Hänen parhaat saavutuksensa olivat toinen sija Hastingsissa 1937–1938 ja jaettu ensimmäinen sija 1953–1954.
Alexander kirjoitti useita shakkikirjoja, joista huomattavimmat ovat Alekhine's Best Games of Chess 1938–1945 ja A Book of Chess.
Aiheesta muualla

Conel Hugh O’Donel Alexander ChessGames.com-sivustolla (englanniksi)
Britannian kansallinen avaruuskeskus

| British National Space Centre |
| --- | --- |
  
Perustettu:  1985
Rahoitus:  268,07 miljoonaa £ (2008/2009)
Sivusto:  http://www.bnsc.gov.uk/
Britannian kansallinen avaruuskeskus (British National Space Centre, lyh. BNSC) oli Yhdistyneen kuningaskunnan verkottunut kansallinen avaruushallinto, joka perustettiin vuonna 1985. Se korvautui 1. huhtikuuta 2010 keskitetyllä avaruusjärjestöllä. Käytännössä UK Space Agency rakentui BNSC:n perustalle – sen työntekijöille, tiloille ja niin edelleen.
BNSC:n tausta

BNSC on yhdentoista Yhdistyneen kuningaskunnan valtionhallinnon osaston ja tutkimusneuvoston yhteistoimintafoorumi, joka koordinoi maan siviiliavaruustoimintaa. Se perustettiin vuonna 1985. Keskuksessa työskentelee noin 50 virkamiestä, joita se rekrytoi keskusta rahoittavien ministeröiden virkamieskunnasta. Keskuksella ei ole omaa budjettia.
BNSC:n kautta Britannia on panostanut 190 miljoonaa puntaa vuodessa siviiliavaruustoimintaan, josta 60 prosenttia kuluu ESA:n ohjelmamaksuihin. Punnan kurssin devalvaatio 2005 lähtien on johtanut suurempaan puntamääräiseen maksuun ESA:n jäsen- ja ohjelmamaksujen rahoittamisessa.
Talous- ja muista syistä vuoden 2009 lopulla Britannia aloitti itsenäisen avaruusjärjestön (exceutive agency) perustamisen.
Englannin siviiliavaruustoiminnan painopisteet ovat avaruustiede, satelliittitietoliikenne, kaukokartoitus ja navigaatio.
BNSC:n osapuolet

BNSC koordinoi 11 ministeriön tai sellaisen alaisen laitoksen avaruustoiminnan rahoitusta. Se toimii maansa kauppa- ja teollisuusministeriön alaisuudessa. Sen työvoima on noin 235 ihmistä, joista osa toimii Lontoossa sijaitsevassa pääkonttorissa ja osa esimerkiksi Rutherford Appletonin laboratoriossa, Chiltonissa, osa oli Royal Aerospace Establishmentin (RAE) avaruusosastolla kunnes se yksityistettiin Qinetic-yhtiöksi. BNSC operoi myös Earth Observation Data Centreä, kaukokartoituskuvien kuvakeskusta.
Kauppa- ja teollisuusministeriö () ja sen Tieteen ja teknologian toimisto
Liikenneministeriö
Puolustusministeriö
Ulkoministeriö
Ympäristöministeriö
Opetusministeriö
Rutherford Appleton Laboratory
Natural Environment Research Council
Particle Physics and Astronomy Research Council eli PPARC  (Arkistoitu – Internet Archive) oli pitkään Englannin avaruustieteen rahoittaja. PPARC yhdistyi 1. huhtikuuta 2007 Council for the Central Laboratory of the Research Counciliin (CCLRC) ja syntyvään uuteen neuvostoon (Science and Technology Facilities Council) liitettiin Engineering and Physical Sciences Research Councilin (EPSRC) ydintekniikan tutkimus. Tästä syntyi Science and Technology Facilities Council. Tästä tuli Large Falities Council , jonka alla avaruustieteen rahoitus nykyisin on.
Meteorological Office eli Englannin puolustusministeriön alainen ilmatieteen laitos
UK Space Agency

Space Innovation and Growth Team eli Space IGT, joka valtionhallinnon ja teollisuuden yhteishanke, valmistelee Englannille 20 vuoden avaruusstrategian. Sen piti valmistua vuoden 2009 lopussa ja tulla julkiseksi vuonna 2010.
Ohjelman tarkoitus on tehostaa avaruustoimintaan suunnatun rahoituksen tehokkuutta. Asia liittyy Englannin itsenäisen avaruushallinnon perustamiseen.
 Hankkeessa arvellaan mm. kaupallisten miehitettyjen avaruuslentojen olevan tulossa. Vuonna 2009 Englannissa työskenteli 70 000 ihmistä avaruustoiminnassa, 6 miljardin liikevaihdolla..  Luvut ovat erikoisia, koska koko EU-alueen avaruustoiminnan katsotaan työllistävän 30 000 ihmistä.[lähde? ] Maaliskuussa 2010 ilmoitettiin, että avaruushallinnon budjetti on 265 miljoonaa puntaa (jota 85% ESAn ohjelmien maksuihin) ja työllistävä vaikutus on 19100 brittiä.
Uusi avaruushallinto ei saa lisää rahoitusta seuraavina vuosina. Teollisuuden tukena aiotaan käyttää Credits Guarantee Departementin myöntämiä vientiluottoja. Avaruusjärjestölle rakennetaan ESAn Harwellin keskuksen tiloihin International Space Innovation Centre-keskus. On epäselvää muuttaako avaruujärjestön hallinto sinne vai onko kyse toimistohotellista pienyrityksille.
Kesäkuussa 2010 UK Space Agency päätti rahoittaa ESAn Exomars-marsajokin elämää Marsista etsivän tiedelaitteen kehitystä 10,5 miljoonalla punnalla.
Kesällä 2010 se julisti uusia sopimuksia NASAn ja Venäjän avaruusjärjestön kanssa, joka voi indikoida aiemmin puuttunutta halukkuutta miehitettyihin lentoihin tai Exploraatio-missioihin. Avaruusjärjestö julkisti UKube-1-piensatelliitin rahoituspäätöksen – tosin CubeSatit maksavat yrityksessäkin tehtynä vain satoja tuhansia euroja. Suurempi voitto Englannin avaruustoiminnalle on se, että ESAn Harwellin keskuksesta tulee satelliittikaukokartoituksen keskus siitä huolimatta, että ESAlla on ollut pitkään vastaava keskus (ESRIN) Italiassa
Joulukuun alussa UK Space Agencyn, jossa työskentelee noin 40 ihmistä, aloitusvuoden 2011 budjetti jäänee 250 miljoonaa puntaan. UK Space Agencystä uutisoitaessa esiintyi vielä arvio, että Englannissa työskentelee 70000 ihmistä avaruusteollisuudessa ja sen liikevaihdoksi kuvataan kuusi miljardia puntaa, kun luku koko EU:lle on noin 30000 ihmistä ja 5 miljardia euroa!
Aiheesta muualla

UK Space Agency 1.4.2010 alkaen
British National Space Centre – vanha nimi (Arkistoitu – Internet Archive)
Douglas Millard, An Overview of United Kingdom Space Activity 1957–1987, ESA Publications.
Space IGT (Arkistoitu – Internet Archive)
Cottbus

| Cottbus |
| --- | --- |

 vaakuna
 Cottbus
 Koordinaatit: 51°46′N, 14°20′E 
Valtio:  Saksa
Osavaltio:  Brandenburg
Hallinto:  
 – Pormestari:  Frank Szymanski (SPD)
Pinta-ala:  
 – Kokonaispinta-ala:  164,28 km²
Korkeus:  70 m
Väkiluku:  99 924
 – Väestötiheys:  621 as./km²
 
 www.cottbus.de  
Infobox OKVirheellinen NIMI-arvo: 
Christuskirche
Cottbus (sorbiksi Chóśebuz) on kaupunki Brandenburgin osavaltiossa Saksassa ja se sijaitsee 125 kilometriä kaakkoon Berliinistä Spreejoen varrella. Vuoden 2011 väestönlaskennassa siellä oli 99 924 asukasta.
Historia

Kaupunki sijaitsee ikivanhalla sorbien asuma-alueella. Ensimmäinen maininta kaupunkina on vuodelta 1156. 1200-luvulla alueella alkoi virrata germaaneja, jotka elivät kaupungissa yhdessä sorbien kanssa. Ajan mittaan kaupunki ja alue saksalaistui. Kaupunki on historiansa aikana vaihtanut usein omistusta kuuluen muun muassa Saksille ja Preussille. Vuonna 1871 kaupungista tuli osa Saksan valtakuntaa. Vuosina 1949–1990 kaupunki oli osa Itä-Saksaa.
Kulttuuri ja koulutus

Cottbus (Chośebuz) on sorbilaisen kulttuurin keskus. Moni asia kaupungissa merkitty kahdella kielellä ja siellä on mm. sorbinkielinen lukio, mutta kaduilla sorbia kuulee harvoin. Kaupungissa sijaitsee myös Brandenburgin teknillinen yliopisto (BTU) ja matemaattis/tieteellisesti suuntautunut Max-Steenbeck-Gymnasium, jota pidetään yhtenä Saksan parhaista kouluista.
Kaupungissa toimii jalkapalloseura FC Energie Cottbus.
Aiheesta muualla

Wikimedia Commonsissa on kuvia tai muita tiedostoja aiheesta .
Official Website (German, English, Polish, Sorbian)
Homepage of Brandenburg Technical University
Brandenburgin piirikunnat ja kaupunkipiirit
Barnim
Brandenburg an der Havel
Cottbus
Dahme-Spreewald
Elbe-Elster
Frankfurt (Oder)
Havelland
Märkisch-Oderland
Oberhavel
Oberspreewald-Lausitz
Oder-Spree
Ostprignitz-Ruppin
Potsdam
Potsdam-Mittelmark
Prignitz
Spree-Neiße
Teltow-Fläming
Uckermark
Altmarkt 2008 elokuvafestivaalien aikaan
Koristeltu asuintalon seinä
Clarence Day

Clarence Dayn muistomerkki.
Clarence Shepard Day, Jr. (18. marraskuuta 1874 – 28. joulukuuta 1935) oli yhdysvaltalainen kirjailija ja kuvittaja. Hänen tunnetuin teoksensa on omaelämäkerrallinen Life With Father, josta Michael Curtiz on ohjannut vuonna 1947 elokuvan Isä ja me.
Teoksia

The Story of the Yale University Press (1920)
This Simian World (1920)
The Crow's Nest (1921)
Thoughts Without Words (1928)
God and my Father (1932)
In the Green Mountain Country (1934)
Scenes from the Mesozoic and Other Drawings (1935)
Life with Father (1935)
After All (1936; postuuri)
Life with Mother (1937; postuumi)
The World of Books (1938; postuumi)
Father and I (1940; postuumi)
Aiheesta muualla

Sitaatteja aiheesta Clarence Day Wikisitaateissa
Project Gutenberg (englanniksi)
Clarence Day -arkisto, New York Public Library
Organum

Organum (m.kreik. ὄργανον, työväline, soitin) on keskiajalla kehitetty polyfonisen musiikin tuottamiseen käytetty menetelmä.
Rinnakkainen organum laulusta Te Deum laudamus
Varhaisin organumin muoto oli rinnakkainen organum, jossa alkuperäisen melodian eli pää-äänen rinnalla kulki organum-ääni yleensä siten, että äänien etäisyys toisistaan pysyi samana, tavallisesti kvinttinä. Molemmat äänet saatettiin myös kerrata oktaavia korkeammalta tai matalammalta rikkaamman soinnin aikaansaamiseksi. Tavaksi muodostui nimittää varsinaista päämelodiaan kuljettavaa ääntä tenoriksi (lat. tenere, suom. kannatella).
Guido Arezzolainen esitti teoksessaan Micrologus (noin 1025) monimutkaisemman polyfonisen teorian. Sen mukaan olivat mahdollisia erilaiset vaihtoehdot toiselle äänelle, jonka kuoron kanssa laulava solisti saattoi esittää improvisatorisesti. Organum-ääni saatettiin myös säveltää valmiiksi ja kirjoittaa nuotteihin melodian kanssa. Ensimmäiset löydetyt nuottikäsikirjoitukset, jotka sisältävät myös organumin nuotitettuna, ovat 1000-luvun alkupuolelta. Silloin polyfonia oli kehittynyt esitystekniikasta sävellystekniikaksi.
Käsikirjoituksissa alkaa ilmetä 1100-luvun lopulla uusi organumin tyylisuunta vapaa organum, jossa organum-ääni on muuttunut tenori-ääneen verrattuna vapaammaksi ja itsenäisemmäksi. Vapaassa organumissa organum-ääni sijaitsee yleensä tenorin yläpuolella ja tenori- ja organum-ääni saattavat joskus myös ohittaa toisensa. Kuten vanhassa organum-tyylissä, äänien väliset intervallit olivat kuitenkin aina keskiajalla puhtaina intervalleina pidettyjä kvartteja, kvinttejä tai oktaaveja. Vapaassa organumissa organumin esittivät pääasiassa solistit, jotka saattoivat improvisoida sen kuoron laulamaa tenoria vasten.
Organumiksi sanotaan myös soittokonetta, erityisesti urkuja.